stanford-oval/wikipedia huggingface dataset:
אדגר אוונס
משלחת טרה נובה

הביוגרף של סקוט, רולנד הנטפורד, תיאר את אוונס כ"טיפוס ענקי, בשרני וצווארו עבה כזה של פר" ו"רודף נשים חובב-שתייה, "נוטה קצת להשמנה" בתקופה של משלחתו השנייה של סקוט ב"טרה נובה". אוונס כמעט הושאר מאחור בניו זילנד כאשר נפל בשכרותו אל תוך המים בשעת העלייה על הסיפון. אף על פי כן, סקוט, שהעריך אותו בזכות "התושייה שלו, כוחו ומאגר האנקדוטות שלו," החליט להעלים עין מן התקרית.
סקוט בחר באוונס לקבוצת הקוטב שלו, יחד עם לייטננט הנרי רוברטסון באוארס, לורנס אוטס וד"ר אדוארד אדריאן וילסון. סקוט תיאר את אוונס כ"ענק בעבודה - הוא אחראי לכל מזחלת, לכל האבזור של המזחלת, אוהלים, שקי שינה, רתמות, וכשאי אפשר להיזכר ולו בביטוי יחיד של מורת רוח כלפי משהו מן הסעיפים האלה, ניכר בבירור איזה עוזר שאין ערוך לו הוא אוונס." 11 שבועות אחרי היציאה לדרך ממחנה הבסיס, הגיעה קבוצת הקוטב של הקוטב הדרומי ב-17 בינואר 1912, וגילתה כי קבוצת החמישה של רואלד אמונדסן הקדימה אותם במירוץ אל הקוטב בחמישה שבועות.
מסעם חזרה היה תוך זמן קצר למאבק נואש. אוונס נפצע בידו בתאונה כשהתקרבו אל הקוטב, והפצע לא נרפא כראוי. במהלך המסע חזרה החל אוונס להידרדר הן נפשית והן גופנית; הוא סבל מכוויות קור באצבעותיו, באפו ובלחייו. בשעת הירידה בקרחון בירדמור, נפגע כנראה בראשו בנפילה אל תוך בקע ב-4 בפברואר 1912, וזעזוע המוח החמור שסבל כתוצאה מכך גרם להחרפה מהירה במצבו. בגלל מצבו הואט קצב ההתקדמות של הקבוצה במהלך הירידה, ועתודות המזון הצטמצמו בהדרגה.
ב-16 בפברואר 1912, סמוך לבסיס הקרחון, התמוטט אוונס. למחרת בבוקר, כשנבצר ממנו להמשיך עמם, הושאר מאחור בזמן שהאחרים התקדמו וגררו את המזחלת אל נקודת האספקה הבאה; ניטל עליהם לבצע את המסע חזרה כדי להביא אותו. יומנו של סקוט תיאר את מצבו של אוונס כשמצאו אותו: "הוא היה על ברכיו, בגדיו פרועים, ידיו גלויות וקפואות ו-'מבט פראי בעיניו'." הוא הושכב על המזחלת ונלקח אל המחנה שהקימו. בזמן שהוכנס אל האוהל, היה חסר-הכרה. הוא מת באוהל באותו לילה. לא נמצא רישום למה שנעשה בגופתו, ואיש משאר חברי קבוצת הקוטב לא חזר חי מן המסע לקוטב. אלמנתו, לויס (הם נישאו בשנת 1904 והביאו לעולם שלושה ילדים), הציבה שלט לזכרו בכנסייה הנורמנית ברוסילי. על השלט נכתב "לתהילת האל ולזכר אדגר אוונס, קצין זוטר מצטיין בצי המלכותי ויליד הקהילה הזאת, שגווע ומת ב-17 בפברואר 1912, בשובו מן הקוטב הדרומי עם הקבוצה הדרומית של המשלחת הבריטית לאנטארקטיקה בפיקודו של קפטן רוברט פלקון סקוט, C.V.O. R.N. 'לחפש, להתאמץ, למצוא, ולא להיכנע.'" הקצין הזוטר נזכר גם במוסד החוף של הצי בווייל איילנד, פורטסמות', שם נפתח בניין אדגר אוונס בשנת 1964, הבניין הראשון שנקרא על שם קצין זוטר ולא על שם אדמירל.
הנצחה

על המגדלור לזכר סקוט באגם רות' פארק בקארדיף, דרום ויילס, קבוע שלט הנצחה, בו רשומים כל חברי הצוות, כולל אדגר אוונס.
על שמו של אוונס קרוי Evans Névé בחוף בורכגרווינק, אנטארקטיקה.
כמו כן על שמו קרוי קרחון אוונס ברכס המלכה אלכסנדריה שבאנטארקטיקה.
הערות שוליים

↑  ציטוט מן הפואמה "יוליסס" של אלפרד טניסון
↑  קרחון אוונס באתר הסקר הגאולוגי של ארצות הברית
| --- | --- |
בקרת זהויות :  GND: 1022066412  ISNI: 0000 0000 3516 8330  LCCN: n96086189  SNAC: w6jz3jjc  VIAF: 21409236   WorldCat (עם VIAF): 21409236 
אדגר אוונס
To Be with You

| --- | --- |

 סינגל בביצוע מיסטר ביג
 מתוך האלבום Lean into It
 יצא לאור:  22 בנובמבר 1991
 סוגה:  גלאם מטאל•רוק קל
 בי-סייד:  "Green-Tinted Sixties Mind"
 אורך:  3:27
 חברת תקליטים:  אטלנטיק רקורדס
 כתיבה:  אריק מרטין•דויד גרהאם
 הפקה:  קווין אלסון
"To Be With You" (בעברית: "להיות איתך") הוא שיר של להקת הרוק מיסטר ביג, שיצא לאור ב-22 בנובמבר 1991 כסינגל השני מאלבומם השני Lean into It משנת 1991. הבלדה הגיעה למקום הראשון במצעד הבילבורד הוט 100 האמריקאי, ושהתה שם במשך שלושה שבועות, והגיעה לראש המצעדים ב-11 מדינות נוספות, כולל אוסטרליה, קנדה, גרמניה וניו זילנד.
רקע וכתיבה

השיר נכתב והולחן על ידי אריק מרטין בשנות העשרה שלו, ביחד עם הגיטריסט פול גילברט שתרם לעיבודים המלודיים שלו מאוחר יותר. קרדיט הכתיבה ניתן גם לדייוויד גרהאם, כותב שירים שעבד באותה תקופה עבור חברת התקליטים באותו זמן. המילים נוצרו בהשראת בחורה שמרטין הכיר כשהיה צעיר יותר: "לבחורה הזו היו הרבה חברים שהתייחסו אליה כמו חרא. רציתי להיות האביר בשריון נוצץ, רציתי להיות איתה. היא לא רצתה את זה. זה אף פעם לא בא לכדי מימוש." בזמן שהותו בדירתו של גילברט ברחוב יוקה בלוס אנג'לס, הוא ומרטין ערכו את היצירות שלהם. למרטין הייתה בלדה בשם "להיות איתך". לגילברט היה שיר רוק פסיכדלי בשם "Green Tinted Sixties Mind". שניהם הרגישו ששני השירים היו חזקים מספיק כדי להיכלל באלבומם הקרוב, למרות היותו רוק בלבד. ונכון למדי, השירים הללו נשארו לאורך הקריירה שלהם כלהקה וכאומני סולו. במקור, "To Be with You" לא נועד לצאת כסינגל. אבל אחרי שלפתע השיר התחיל להיות מנוגן ברדיו, הם היו צריכים לשחרר אותו. חבר הלהקה בילי שיהאן (Billy Sheehan) אמר בראיון ב-1992: "מעולם לא התכוונו להוציא את 'To Be With You'. היה לנו עוד סינגל. אבל איזה בחור מה Lincoln, Neb פשוט התחיל לנגן את השיר, והשיר התחיל להימכר בטירוף, וזה התפשט לאומהה והלך לכל רחבי הארץ."
קבלה ביקורתית

סטיבן תומאס ארלוויין מהAllMusic תיאר את השיר כ"בלדה של שירה בציבור במדורה". לארי פליק מהמגזין בילבורד ציין כי "מעריצים של רוק כבד (headbangers) קיבלו מוזיקת פולק בסטראמר ההרמוני הזה." הוא הוסיף "מחיאות כפיים, פזמון של שירה בציבור מפתה, בעוד שקולו של האיש מקדימה אריק מרטין רק לעיתים נדירות נשמע מתוק יותר". דוואני וקלארק מהמגזין קאש בוקס קראו לשיר "סינגל של מוזיקה אקוסטית (סינגל אנפלאגד), גיטרה אקוסטית, ושירה בציבור הרמונית." הם גם אמרו שמרטין "נשמע כמו הרוקר המובהק ומגובה באיזו בחירה מצוינת של גיטרה לא חשמלית של הגיטריסט פול גילברט, שמצליח להישמע מיומן מאוד ללא מקדחה חשמלית לבחירה". ג'ניס גראזה מהמגזין אנטרטיינמנט ויקלי הרגיש כי "הבלדה הקטנה והפשוטה הזו" היא ללא ספק השיר הטוב ביותר באלבום. ג'ונתן ברנסטיין מהמגזין ספין כתב "בשנה שלצערנו חסרה בלדות כוח מוחשיות, שלישיית המדרגים האלה רכבו על הסוס טרויאני שלהם לעבר פול פוזישן עם אחד הערכים העלובים ביותר של ז'אנר תמיד חסר עמוד שדרה - "To Be with You".
הקליפ

הקליפ הנלווה לשיר בוים על ידי ננסי בנט ומציג את הלהקה בהופעה בקרון רכבת. הסרטון משתנה משחור לבן לצבע מסביב לחצי הדרך. בילי שיהאן סיפר בראיון, "אפילו הקליפ שלנו נעשה בצורה סופר-זולה במיוחד. כשאנחנו מספרים לאנשים כמה הוצאנו על הסרטון, הם לא מאמינים. רכשנו את הסרטון הזה בזול. לראות את השיר מביס את האקסטרווגנזה המיליון דולר של מייקל ג'קסון בMTV זה די מדהים."
קרדיטים

אריק מרטין - קולות ראשיים.
פול גילברט - גיטרה אקוסטית, מחיאות כפיים, קולות רקע.
בילי שיהאן - גיטרה בס, מחיאות כפיים, תוף בס, קולות רקע.
פאט טורפיי - תוף מרים, תוף בס, מחיאות כפיים, קולות רקע.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 1 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 11 |  |
|  ארצות הברית | מצעד המיינסטרים רוק | 19 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 3 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  פינלנד | המצעדים הפיניים הרשמיים | 6 |  |
|  צרפת | SNEP | 10 |  |
|  קנדה | מצעד הסינגלים של RPM | 1 |  |
|  קנדה | מצעד השירים העכשוויים למבוגרים של RPM | 4 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
אגוסטין אלברס (קשר)

אגוסטין אלברס ואלאס (בספרדית: Agustín Álvarez Wallace; נולד ב-20 באפריל 2001) הוא כדורגלן אורוגוואי המשחק בעמדת הקשר במונטווידאו סיטי טורק.
קריירה

אלברס גדל באקדמיית הנוער של פניארול. הוא ערך את הופעת הבכורה שלו במדי הקבוצה הבוגרת ב-27 ביולי 2019, בניצחון 2–0 על דאנוביו. ב-23 בפברואר 2023 חתם על חוזה לחמש עונות במונטווידאו סיטי טורק.
קריירה > קריירת נבחרות

אלברס משחק בנבחרות הצעירות של אורוגוואי.
הערות שוליים

↑  "Debutantes de la 3a fecha del Torneo Intermedio 2019". 2 באוגוסט 2019. נבדק ב-28 בפברואר 2021. {{cite web}}:  (עזרה)
↑  "Peñarol vs. Danubio - 27 July 2019". נבדק ב-28 בפברואר 2021. {{cite web}}:  (עזרה)
↑  La emotiva carta que escribió Agustín Álvarez Wallace, quien no seguirá en Peñarol, ESPNdeportes.com, ‏2023-02-03 (בספרדית)
↑  "29 futbolistas convocados para el primer entrenamiento del año". 25 בפברואר 2021. נבדק ב-28 בפברואר 2021. {{cite web}}:  (עזרה)
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
אגרפיה

ערך זה עוסק בהפרעה נוירולוגית של הבעה בכתב. אם התכוונתם להפרעה התפתחותית של הבעה בכתב, ראו .
|  קישורים ומאגרי מידע |
| --- | --- |
 MeSH:  D000381
 סיווגים
 ICD-11:  MB4B.3 
 
אגרפיה (באנגלית: Agraphia; מיוונית: א-גרפיה, חוסר היכולת לכתוב) היא הפרעה נוירולוגית נרכשת שבה מאבד החולה את היכולת לתקשר באמצעות כתיבה. ההפרעה נגרמת בשל פגיעה מוחית. אובדן יכולת הכתיבה עשוי להופיע יחד עם הפרעות שפה והפרעות ניורלוגיות נוספות כגון דיסלקסיה, אפאזיה, אגנוזיה ואפרקסיה.
באופן כללי לא ניתן לטפל ישירות באגרפיה, אך ישנן טכניקות שונות המאפשרות לשקם חלק מיכולות הכתיבה המקוריות של המטופל. טכניקות אלו משתנות בהתאם לאופי האגרפיה שבה לקה המטופל.
בדרך כלל יכולת הכתיבה נשמרת ברמה המאפשרת לחולה להעתיק מילים אות אחרי אות, אובדת רק היכולת להרכיב מילים ולהתבטא בכוחן בעצמו.
מאפיינים

פרק זה לוקה בחסר. אנא תרמו לוויקיפדיה ו.
אגרפיה יכולה להתבטא בדרכים רבות מפני שכתיבה כרוכה בתהליכים קוגניטיביים רבים (עיבוד שפה, איות, תפיסה חזותית, תכנון מוטורי ועוד).
לאגרפיה יש שתי תת-קבוצות עיקריות: אגרפיה מרכזית ואגרפיה היקפית. אגרפיות מרכזיות כוללות אגרפיה מילונית, פונולוגית, עמוקה ואגרפיה סמנטית. אגרפיות היקפיות כוללות אגרפיה אלוגרפית, אפרקסית ועוד.
מאפיינים > אגרפיה מרכזית

אגרפיה מרכזית מתרחשת כאשר ישנם ליקויים גם בדיבור וגם במיומנויות המוטוריות ומיומנויות ההדמיה הכרוכות בכתיבה.
אנשים שיש להם אגרפיה עם אפזיה שוטפת כותבים כמות נורמלית של אותיות שכתובות נכון אך אין להם את היכולת לכתוב מילים בעלות משמעות. אנשים שיש להם אפזיה לא שוטפת יכולים לכתוב משפטים קצרים בעלי משמעות אבל קשה לקרוא את מה שהם כותבים. הכתיבה דורשת מהם מאמץ פיזי רב ולרוב היא חסרת תחביר מתאים ובעלת איות לקוי. אנשים שיש להם אגרפיה עם דיסלקסיה מתקשים גם בכתיבה וגם בקריאה.
● אגרפיה עמוקה משפיעה על היכולת הפונולוגית והזיכרון האורתוגרפי של האדם. לרוב אגרפיה עמוקה היא תוצאה של נגע שמערב את האונה הפריאטלית השמלאית. אנשים עם אגרפיה עמוקה לא יכולים לזכור איך נראות מילים כשהן מאויתות נכון וגם לא להשמיע אותן כדי לקבוע מהו האיות הנכון. הם מסתמכים לרוב על הזיכרון האותוגרפי הפגוע שלהם כדי לאיית מה שגורם לשגיאות תכופות. הם מתקשים יותר עם מושגים מופשטים ומילים לא שכיחות. לעיתים קרובות הקריאה והדיבור גם נפגעות אצל אנשים בעלי אגרפיה עמוקה.
● אגרפיה פונולוגית היא ההפך מאגרפיה מילונית בכך שהיכולת להשמיע מילים נפגעת אך הזיכרון האורתוגרפי של מילים עשוי להיות נכון.
● אגרפיה טהורה היא ליקוי בכתיבה ללא כל הפרעה בדיבור או הפרעה קוגניטיבית אחרת.
מאפיינים > אגרפיה היקפית

אגרפיה היקפית מתרחשת כשאר ישנה פגיעה רק ביכולות הקשורות לכתיבה ולא ביכולות הקשורות לדיבור.
● אגרפיה אפרסקית היא פגיעה בכתיבה הקשורה לשיבוש המערכת המוטורית. היא גורמת ליצירת אותיות מעוותת, איטית, לא שלמה ולא מדויקת. אף על פי שלרוב הכתיב גרוע עד כדי אי יכולת לקרוא אותו היכולת לאיית נשמרת לעיתים קרובות אצל בעלי אגרפיה אפרסקית. צורה זו של אגרפיה נגרמת במיוחד על ידי אובדן של תוכניות מוטוריות מיוחדות להיווצרות אותיות ולא על ידי חוסר תפקוד שמשפיע על היד הכותבת.
● אגרפיה היסטרית היא פגיעה בכתיבה הנגרמת על ידי הפרעת המרה.
● אגרפיה חוזרת היא חזרה על אותיות, מילים או ביטויים מספר פעמים חריג במהלך הכתיבה.
גורמים

פרק זה לוקה בחסר. אנא תרמו לוויקיפדיה ו.
לאגרפיה יש מספר גורמים: שבץ מוחי, גידולים, טראומה מוחית, דמנציה ועוד.
שנים עשר אזורים במוח קשורים לכתב יד. סוג האגרפיה נקבע על פי האזור, או האזורים, במוח בו ישנה פגיעה.
טיפול

פרק זה לוקה בחסר. אנא תרמו לוויקיפדיה ו.
לא ניתן לטפל בגורמים לאגרפיה, אבל אפשר לשקם חלק מיכולות הכתיבה.
היסטוריה

פרק זה לוקה בחסר. אנא תרמו לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אגוסטין אוריון

אגוסטין איגנסיו אוריון (בספרדית: Agustín Ignacio Orión; נולד ב-26 ביוני 1981 בראמוס מחייה שבפרובינציית בואנוס איירס) הוא כדורגלן עבר ארגנטינאי ששיחק בעמדת השוער.
קריירה

אוריון גדל במחלקת הנוער של סן לורנסו ומשתייך לסגל הקבוצה הבוגרת משנת 2002. הוא ערך את הופעת הבכורה במדי הקבוצה בשנת 2003 במשחק במסגרות הגביעים היבשתיים אך את הבכורה בליגה ערך רק ב-27 בפברואר 2005 במקומו של סבסטיאן סאחה שעזב לגרמיו הברזילאית.
אוריון היה משחקניה הבולטים של סן לורנסו בזכייתה באליפות הקלאוסורה לשנת 2007. בקיץ 2007 ניסתה ראסינג סנטאנדר לרכוש אותו אך אוריון נעתר לבקשת מאמנו רמון דיאס להישאר בקבוצה במהלך אפרטורה 2007. בינואר 2008 ניסתה נאפולי לרכוש אותו תמורת 4 מיליון אירו אך המועדון סירב ולבסוף רכשה נאפולי את ניקולאס נבארו מארחנטינוס ג'וניורס.
ביולי 2011 חתם אוריון בבוקה ג'וניורס.
קריירה > נבחרת ארגנטינה

אוריון נכלל בסגל ארגנטינה לקופה אמריקה שנערכה בוונצואלה במהלך קיץ 2007. אוריון ערך את הופעת הבכורה שלו במדי הנבחרת בספטמבר 2011. נכלל בסגל מונדיאל 2014.
תארים

קופה סוד אמריקנה (1): 2002
אליפות ארגנטינה (1): קלאוסורה 2007
אליפות ארגנטינה (2): אפוארטה 2011, 2015
הגביע הארגנטינאי (1): 2011/2012
Neon Nature Tour

The Neon Nature Tour הוא סיבוב ההופעות השלישי של הזמרת-יוצרת הוולשית מרינה, הידועה גם בשם הבמה שלה לשעבר, מרינה אנד דה דיימונדס. סיבוב ההופעות הוכרז רשמית כשלושה חודשים לאחר יציאת אלבומה השלישי, Froot, ב-23 ביוני 2015. סיבוב ההופעות החל ב-12 באוקטובר 2015, ביוסטון, טקסס במרכז המוזיקה Revention והסתיים ב-20 במרץ 2016 בסנטיאגו, צ'ילה, וכלל בסך הכל 52 הופעות במשך שישה חודשים.
רקע

לאחר יציאתו של Froot, החלה דיאמנדיס להופיע במטרה לקדם את האלבום, ובעיקר במופעים ובפסטיבלים שונים במהלך האביב והקיץ של 2015. במהלך סדרת ההופעות, הביעה דיאמנדיס עניין בלצאת לסיבוב הופעות רשמי בסתיו של אותה השנה. באפריל 2015, כשנשאלה על סיבוב ההופעות, סיפרה דיאמנדיס כי תקרא לו "Neon Nature Tour". חודשיים לאחר מכן, ב-23 ביוני 2015 הוכרז רשמית סיבוב ההופעות בצפון אמריקה, שכלל תשע עשרה הופעות שהתפרשו לאורך חודשיים. כשבועיים לאחר ההכרזה הראשונית של סיבוב ההופעות, ב-6 ביולי 2015, הוכרז החלק האירופאי שלו, הבנוי מעשר הופעות ברחבי בריטניה ואירלנד. בהמשך נוספו הופעות נוספות לשני חלקי סיבוב ההופעות.
ב-5 באפריל 2016 הכריזה דיאמנדיס באינסטגרם ובטוויטר על סיום סיבוב ההופעות, וכן סיומה של תקופת הקידום של Froot, כאשר "Weeds" היא הרצועה היחידה באלבום שמעולם לא בוצעה בהופעה חיה.
ביקורות

סיבוב ההופעות זכה לביקורות חיוביות על ידי המעריצים והמבקרים. פרנק מוג'יקה מהמגזין המקוון Consequence of Sound שיבח את ההופעה שהתקיימה ב-19 באוקטובר 2015, בתיאטרון היווני שבלוס אנג'לס, וכינה אותה "חוויית פופ שכולה הנאה".
רשימת השירים

מערכה 1: The Family Jewels
"Mowgli's Road"
"I Am Not a Robot"
"Oh No!"
"Obsessions"
"Hollywood"
מערכה 2: Electra Heart
"Bubblegum Bitch"
"Teen Idle"
"How to Be a Heartbreaker"
"Primadonna"
"Lies"
מערכה 3: Froot
"Froot"
"Savages"
"Can't Pin Me Down"
"I'm a Ruin"
"Forget"
"Immortal"
הדרן
"Happy"
"Blue"
בין 12 באוקטובר ל-3 בנובמבר 2015, "Radioactive" בוצע במקום "Teen Idle".
בין 1 ל-3 בדצמבר 2015, נכלל "Gold" ברשימת השירים.
במספר הופעות, נכלל "Solitaire" ברשימת השירים.
במספר הופעות, נכלל "True Colors" של סינדי לאופר ברשימת השירים.
ביאורים

↑  ההופעה ב-11 בנובמבר 2015 בניו יורק סיטי הייתה הופעה בלעדית לתוכנית הטלוויזיה "Live from the Artists Den".
↑  ההופעה ב-19 במרץ 2016 בסנטיאגו הייתה כחלק מלולהפלוזה ברזיל.
↑  ההופעה ב-19 במרץ 2016 בסנטיאגו הייתה כחלק מלולהפלוזה ארגנטינה.
↑  ההופעה ב-20 במרץ 2016 בסנטיאגו הייתה כחלק מלולהפלוזה צ'ילה.
הערות שוליים

↑  Bennett, Kim Taylor (3 באפריל 2015). "Marina and the Diamonds: "I Conquered a Fear About Who I Was And What I Was Capable Of"". Noisey. Vice Media, Inc. נבדק ב-22 במאי 2022. {{cite web}}:  (עזרה)
↑  Marotta, Michael (23 ביוני 2015). "Marina & The Diamonds Announce Neon Nature Fall Tour, Finally Give Us Another Boston Club Date". Vanyaland. נבדק ב-22 במאי 2022. {{cite web}}:  (עזרה)
↑  "Marina and the Diamonds Announces UK & Ireland Neon Nature Tour". DIY. 6 ביולי 2015. נבדק ב-22 במאי 2022. {{cite web}}:  (עזרה)
↑  @MarinaDiamandis (5 באפריל 2016). "💌" (Tweet) – via Twitter. {{cite web}}:  (עזרה)
↑  "Live Review: Marina and the Diamonds at Los Angeles' Greek Theatre (10/19)". Consequence of Sound. 20 באוקטובר 2015. נבדק ב-22 במאי 2022. {{cite web}}:  (עזרה)
↑ North American leg information for The Neon Nature Tour:
Williott, Carl (23 ביוני 2015). "Marina And The Diamonds Announces US Dates For Neon Nature Tour". Idolator. SpinMedia. נבדק ב-22 במאי 2022. {{cite web}}:  (עזרה)
↑ European leg information for The Neon Nature Tour:
Pollard, Alexandra (14 באוקטובר 2015). "Marina and the Diamonds' UK Tour Just Got Bigger – Tickets". Gigwise. Giant Digital LTD. נבדק ב-22 במאי 2022. {{cite web}}:  (עזרה)
↑  @MarinaDiamandis (13 בינואר 2016). "Gorgeous @weareshura is supporting on all UK dates bar Glasgow where I'll be joined by Scottish fairy @KLOEmusic ⭐️" (Tweet) – via Twitter. {{cite web}}:  (עזרה)
| מרינה דיאמנדיס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | The Family Jewels • Electra Heart • Froot • Love + Fear • Ancient Dreams in a Modern Land |  |
| מיני-אלבומים | Mermaid vs Sailor • The Crown Jewels • iTunes Festival: London 2009 • The American Jewels • iTunes Festival: London 2010 • Froot Acoustic • Love + Fear (Acoustic) |  |
| סיבובי הופעות | The Family Jewels Tour • The Lonely Hearts Club Tour • Neon Nature Tour • Love + Fear Tour • Ancient Dreams in a Modern Land Tour |  |
| מרינה דיאמנדיס – שירים |
| --- | --- | --- |
| The Family Jewels | "Obsessions" • "Mowgli's Road" • "Hollywood" • "I Am Not a Robot" • "Oh No!" • "Shampain" |  |
| Electra Heart | "Bubblegum Bitch" • "Primadonna" • "Starring Role" • "Power & Control" • "Teen Idle" • "Radioactive" • "How to Be a Heartbreaker" |  |
| Froot | "Froot" • "Happy" • "I'm a Ruin" • "Forget" • "Blue" • "Immortal" |  |
| Love + Fear | "Handmade Heaven" • "Superstar" • Orange Trees" • To Be Human" • "Karma" |  |
| Ancient Dreams in a Modern Land | "Man's World" • "Purge the Poison" • "Ancient Dreams in a Modern Land" • "Venus Fly Trap" • "Happy Loner" |  |
| שיתופי פעולה | "Disconnect" • "Baby" |  |
| שירי פסקולים | "About Love" |  |
Young Turks

"Young Turks" הוא שיר של המוזיקאי הבריטי רוד סטיוארט, שנכתב על ידו עם קארמיין אפיס, קווין סוויגר ודואן היצ'ינגס עבור האלבום Tonight I'm Yours משנת 1981. באותה שנה הוא יצא כסינגל השני מתוך האלבום דרך וורנר רקורדס.
הרעיון המרכזי של השיר מגיע מהמפלגה הלאומנית והחילונית שנולדה באימפריה העות'מאנית בתחילת המאה ה-20, שנקראה הטורקים הצעירים. השיר עוסק באדם שעוזב את עיר הולדתו עם חברתו ההריונית. בשיר נוספו סינתיסייזרים ומכונת תופים שנתנו לו את האלמנט שסיווג את השיר כחלק מהגל החדש והסינת'-פופ.
"Young Turks" ו-"Tonight I'm Yours (Don't Hurt Me)" הם שני הסינגלים המצליחים ביותר באלבום Tonight I'm Yours.‏ "Young Turks" הגיע למקום החמישי בבילבורד הוט 100 בארצות הברית, והגיע למקום ה-11 במצעד הסינגלים הבריטי. הוא הגיע גם למקום הראשון בישראל והצליח להגיע לעשירייה הראשונה במדינות כמו בלגיה, קנדה ואירלנד.
מיקומי שיא

|   ‏‏‏  מצעדים ודירוגים (1981–1982)> מדינה |   ‏‏‏  מצעדים ודירוגים (1981–1982)> מצעד |   ‏‏‏  מצעדים ודירוגים (1981–1982)> מיקום שיא |   ‏‏‏  מצעדים ודירוגים (1981–1982)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | Kent Music Report | 3 |  |
|  אירלנד | מצעד הסינגלים האירי | - |  |
|  אירלנד | IRMA | 9 |  |
|  ארצות הברית | בילבורד הוט 100 | 5 |  |
|  ארצות הברית | US Billboard Top Tracks | 23 |  |
|  ארצות הברית | US Billboard Hot Dance Club Play | 63 |  |
|  גרמניה | GfK – טופ 100 | 30 |  |
|  הולנד | מצעד 40 הסינגלים ההולנדיים | 9 |  |
|  הולנד | מצעד 100 הסינגלים ההולנדיים | 14 |  |
|  הממלכה המאוחדת | מצעד הסינגלים הבריטי | 11 |  |
|  ישראל | מדיה פורסט ישראל | - |  |
|  ישראל | רשת ג' | 1 |  |
|  ניו זילנד | המצעד הניו זילנדי הרשמי | 19 |  |
|  קנדה | קנדה הוט 100 | - |  |
|  קנדה | CHUM | 1 |  |
|  קנדה | RPM | 2 |  |
אדגר אלווין פיין

| --- | --- |
אדגר פיין בסטודיו שלו, 1922-24
אדגר פיין בסטודיו שלו, 1922-24
 לידה:  1 במרץ 1883 Barry County, ארצות הברית 
 פטירה:  8 באפריל 1947 (בגיל 64) גלנדייל, ארצות הברית 
 מקום קבורה:  פורסט לאון ממוריאל פארק 
 מקום לימודים:  בית הספר לאמנות של מכון שיקגו 
 בן או בת זוג:  Elsie Palmer Payne 
 
אדגר אלווין פיין (באנגלית: Edgar Alwin Payne;‏ 1 במרץ 1883 - 8 באפריל 1947) היה צייר נוף וצייר ציורי קיר אמריקאי.
ראשית חייו

פיין נולד ליד קסוויל, מחוז בארי, מיזורי, בלב האוזרק. קסוויל נמצאת בדרום מערב מיזורי, בסמוך לגבול עם ארקנסו.
הוא נסע הרבה בעולם, חצה את ארצות הברית, נסע למקסיקו, קנדה ואירופה, ואפילו בילה את הקיץ בהרי האלפים. אבל, כמו ג'ון מיור לפניו, ואנסל אדמס אחריו, הוא נמשך למערב האמריקני.
לפי מפקד ארצות הברית משנת 1900, הוא התגורר עם הוריו, שתי אחיותיו וחמשת אחיו בפררי גרוב, מחוז וושינגטון, ארקנסו. אביו היה יליד אלבמה הועסק כנגר. העיסוק של אדגר נרשם כ"נגר, חניך."
הוא נסע מהבית בכמה הזדמנויות, וכדי לממן נסיעות אלה צבע פיין בתים, שלטים, דיוקנאות, ציורי קיר ותפאורות תיאטרון מקומיות. הוא חצה את האוזרק, אחר כך נסע למערב התיכון, והתיישב בשיקגו. שם הוא נרשם ללמוד אמנות במכון האמנות בשיקגו. הוא נשאר רק שבועיים במכון, ומצא שהוא מובנה מדי. במקום זאת הוא העדיף ללמוד בעצמו, בהסתמך על תרגול ותחושת הכיוון שלו.
בהתחלה הוא נאבק, אך עד מהרה הציג קבוצת עבודות של ציורי נוף, ובנוסף קיבל עבודות לציורי קיר שהוסיפו להכנסתו.
הוא עשה לראשונה את דרכו לקליפורניה בשנת 1909, בגיל 26. הוא בילה מספר חודשים בציור בחוף לגונה, ואז פנה לסן פרנסיסקו. בסן פרנסיסקו פגש אמנים אחרים, בהם האמנית אלסי פאלמר (1884–1971). הוא שב לקליפורניה בפעם השנייה בשנת 1911. כשחזר לאילינוי באותו הסתיו, גילה שאלסי פאלמר עברה להיות אמנית מסחרי בשיקגו. הם נקשרו רומנטית. בבוקר יום חתונתם כשנה לאחר מכן, 9 בנובמבר 1912, הבחין אדגר כי האור "מושלם", ואלסי הסכימה לדחות את הטקס עד אחר הצהריים. האמנית בה גילתה הבנה לעניין.
כזוג הם התפרסמו היטב בחוגי האמנות של שיקגו. אלסי עזרה לאדגר בעבודות הקיר שלו, ועד מהרה הייתה לו תערוכה במכון האמנות בשיקגו. ניתן לטעון כי המאמץ המשותף הגדול שלהם היה בשנת 1914 עם הולדת בתם אוולין.
פריצת דרך

באביב שלאחר מכן הם לקחו את אוולין לראות את הסבא והסבתא מצד אמה בסן פרנסיסקו. הם השתתפו גם בתערוכה הבינלאומית של פנמה-פסיפיק. בשנה שלאחר מכן עשה אדגר את נסיעתו הראשונה בהרי סיירה נבדה. טיול זה היה רגע מכונן בחייו, ופיין חזר שוב ושוב לצייר את הסיירה. ציורים אלה נותרו כאחד מסימני ההיכר של יצירתו.
הוא זכה בעבודה העיקרית הראשונה בשנת 1917. במטרה למשוך תיירות ביקשה הנהלת הרכבת האזורית, קווי טופיקה וסנטה פה שיצייר את נופי דרום-מערב, לאורך מסלולי הרכבות מאלבקרקי לקליפורניה. משימה זו לא רק הגדילה את המוניטין שלו כאמן, אלא גם חיברה אותו לתמיד למערב אמריקה. אף על פי שצייר באירופה, הוא זכור בעיקר בזכות עבודתו באזור המערב בשמורות הטבע נאוואחו, יוסמיטי, וחוף קליפורניה. באותה שנה, הוא ואלסי בילו ארבעה חודשים בציור, באזור שמשתרע מניו מקסיקו ועד הגרנד קניון, שהפך לאחד משני המקומות העיקריים שריתקו את פיין בעשרים השנים הבאות.
ויליאם סימסון, היה ראש מחלקת הפרסום של הרכבת, החל משנת 1892. הוא נהג לעשות סחר חליפין עם אמנים - הוא נתן להם כרטיסי נסיעות ברכבת, לצד לינה במלונות רכבת וארוחות במסעדות הרכבת, ולעיתים אף שילם להם כסף מזומן, זאת תמורת ציורים, תמונות, כלי חרס ותכשיטים. מאמץ זה נמשך עשרות שנים והפך את הרכבת של סנטה פה לאחד מהאספנים הגדולים ביותר של האמנות הדרומית-מערבית.
בסיום העבודה עם רכבת סנטה פה, הזוג חזר לסן פרנסיסקו. אדגר קיבל משימה ממלון הקונגרס בשיקגו לצייר ציור קיר. ציור הקיר אמור היה לכסות כמה קומות במסדרונות המלון. פיין שכר מחסן בגלנדייל בקליפורניה ושכר אמנים נוספים, כולל אלסי, כדי לסייע לו בהשלמת היצירה.
בשנת 1918, אדגר ואלסי הקימו את ביתם ואת הסטודיו שלהם בלגונה ביץ'. הוא עזר בארגון האגודה לאמנות בחוף לגונה, והיה לנשיא הראשון שלה. את ארבע השנים הבאות בילו בציור במקומות כמו הרי הרוקי הקנדיים בקולומביה הבריטית ואלברטה בקנדה, ואז הציגו תערוכות באזור לוס אנג'לס. הנסיעות שלהם היו כרוכות בטיולים רגליים אל תוך אזורים נידחים, בחיפוש אחר מקומות של יופי טבעי ונדיר לצייר, לפעמים במשך שבועות.
אדגר הציג ברחבי קליפורניה, כולל מקומות חשובים כמו מועדון האמנות בקליפורניה (1918–1921), יריד מדינת קליפורניה (מדליית זהב 1918; מדליית כסף בשנת 1919), גלריות קאנל ושפין (1920), וגלריות סטנדהל (1921–1922).
אדגר ואשתו בילו חלק מקיץ 1921 במושבת האמנות בקליפורניה בכרמל-ליד-הים, שם הציג אדגר את עבודתו בתערוכה השנתית החמישית של מועדון האמנות והמלאכה המקומי.
לאחר שראה הצלחה בתקופה זו, הם יצאו ל"סיור ציור" של שנתיים באירופה בשנים 1922–1924. הם ציירו בבריטני, פריז, פרובאנס, שווייץ, ונציה. המקום החביב עליהם באירופה היו הרי האלפים, שם צייר את הפסגה הגדולה הלבנה של מון בלאן, שהסלון בפריז העניק לו ציון לשבח באביב 1923.
כשחזרו לארצות הברית בסתיו 1924, הם התארחו לראשונה בשיקגו, אחר כך חזרו לחוף לגונה ומשם נסעו לניו יורק בשנת 1926. הם ציירו באריזונה, קליפורניה, בהרי הסיירה בקליפורניה, בקונטיקט, בניו מקסיקו, בניו יורק וביוטה. הם חזרו לאירופה כדי לצייר את נמלי בריטני, בשנת 1928. בקיץ שלאחר מכן ציירו את אגם לואיז, באלברטה.